
ÎNCHINARE 


Romulus Scriban a publicat în Dacia Literară, din Ga¬ 
laţi, H, 1869, numărul 5, această poezie pe tema Căluşa¬ 
rilor. O inserăm, aici, pentru ineditul temei şi tratarea 
ce o dă în spiritul romanităţii Căluşarilor. 

Joacă groasnicu Căluşeru, mîndru suvenir de glorii 
A originelor Romei, cînd îşi scoase luptătorii 
Ce să facă jocuri brave, ce rămase în miracol 
Să atragă pe vecinii la eroicul spectacol ! 

Căci cînd Romulus clădise Roma noastră, toţi romanii 
l Vu aveau femei să crească poporul ei în toţi anii. 

Şi la joc ademeniră pe popoarele vecine 
Cînd deodată le răpiră pe fecioarele Sabine ! 

Iară cele jocuri brave au rămas în suvenire 
La români spre neuitarea timpurilor de mărire, 

Cînd boierii toţi călare, pinteni, suliţe şi arme 
Pentru patrie purtase, lanţurile ei să-i sfărîme. 

Căluşerii merg în rînduri, cu bravură şi-nfocare 
Ca stejarii nalţi şi ageri, de te pune în mirare ! 

Cu privirea ca văpaia, coperiţi de fier răsună 
Mersul lor!... Şi toată urbea împrejurul lor s-adună, 
Unul duce steagul Romei, altul cu o spadă trasă 
Custodeşte lingă dînsul, după ce pe ea jurase, 

Că va sta mut simbolul sacru al secretului pe care 
Au acoperit romanii a copilelor furare ! 

Ei se opresc în două şiruri şi încep acele jocuri. 

'Sărituri neauzite, schimburi .agere de locuri 
Uriaşe şi celebre, mcît zici că nu-i putinţă 
Decîl la romani să aibă joc aşa de biruinţă. 

Care pune în mirare pe popoarele Itale 
Ca să vie să admire jocurile triumfale ! 

Căci cînd se reped deodată, se aruncă ca Titanii 
Şi auzi groznicul lor strigăt, înţelegi ce-au fost romanii. 
Sub a lor paşi muge cîmpul, atmosfera clocoteşte 
Muzica răsună tare, inimile veseleşte. 

Inspirînd entuziasmul, care creşte în orişicare 
Vede bravele lor jocuri demne-n veci de admirare, 
lan priviţi cum se învîrteşte jocul de voinici cu fală. 
Cum s-aruncă , sar c a c erbii, se reped şi dau năvală, 

C-o privire foarte sumbră şi cu mare maiestate 
încît vezi că-s strănepoţii neînvinselor armate ! 

Ah! jucaţi, o! fii ai Romei, jocul Romei neînvinse 
Cînd cu jocuri militare pe fecioare le cuprinse ! 

Jocul vosiru 'cel eroic, neamurile înmărmureşte 
Omenirea vă admiră, lumea toată vă priveşte. 


PROLOG 


Rusaliile sînt una din cele mai mari sărbători ale } 
poporului român. Pline de adinei şi multiple semnificaţii 
folclorice şi etnografice. Rusaliile sînt o moştenire de 
la străjnoşii noştri, romanii. în această zi, care în popor 
este cuprinsă într-un ciclu de trei zile cu urmări fol¬ 
clorice şi etnografice pe toată săptămîna, în satele noastre 
îşi făceau apariţia căluşarii. 

. Căluşarii deschideau şi închideau Rusaliile. Ei colo¬ 
rau aceste zile, dîndu-le un farmec deosebit şi o strălucire 
cu adevărat sărbătorească. Nu se puteau concepe Rusaiii 
fără căluşari. Toţi îi aşteptau. Fiecare vrea să-i vadă 
jucînd în bătătura casei, iar cei cu stare cereau să le 
facă „Războiul". Odată, la Mihai Bravu de VIasca, am 
văzut un Căluş jucat numai de „veterani". Spectacolul a 
fost magnific. Tot satul a ieşit să-i vadă. Cei tineri au 
avut ce învăţa. Bătrînii s-au întrecut în agilităţi şi virtuo¬ 
zitate. Fiecare ~^pc era o dantelărie de figuri. Nu pot 
\ă-l uit pe Gică Olteanu, pe Ion a lui Meca, pe Tudor Gh. 
Dină, zis Rechiziţie, pe Marin Botan, celebru Mut, şi 
atîţi alţii, toţi oameni maturi, trecuţi de 'Bltcîăeci de ani. 
Gica Olteanu era ,Vătaful. Atunci am înţeles şi am văzut 
cu adevărat ce este Căluşul. Mi s-a arătat în toată gran¬ 
doarea sa arhaică, întărindu-mi sentimentul că românul 
are jocul in sînge. Mutul a fost Gheorghe Botan, fiul lui 
Marin Botan, şi el, la rîndul său, renumit Mut. Fusese 
Mut la Căluş, douăzeci de ani. Era vestit pe toată Vlaşca. 

Mutul acoperea singur toată „scena“, răspîntia largă cit 
un cuprins, din mijlocul satului, unde se făceau horele, iar 
în Duminica Rusaliilor se juca, pentru ultima oară Că¬ 
luşul şi se făcea Războiul, după care se spărgea Căluşul. 
Mutul era un actor de mare clasă. Un mim de talent. 
Avea o fantezie care uimea. 

Rusaliile au fost sărbătoarea care punea în mişcare 
satul. Femeile se îngrijeau de cele ale sufletului, de 
pomenirea morţilor şi de cele ale credinţei. Bărbaţii erau 
j ocupaţi cu Căluşul. Cu două-trei săptămîni, înainte de 
i Duminica Rusaliilor, Vătaful se ducea în sat să vadă 
1 cine merge în Căluş. Închipuia echipa. In general se 
păstra formaţia din anul trecut, pentru că era obiceiul 
şi credinţa că trebuie să stai în Căluş un număr de ani. 
După ce alcătuise echipa, Vătaful pleca după lăutari. îi 
tocmea şi începea repetiţiile. Mutul se îngrijea de ale 
sale. în Sîmbăta Rusaliilor, după-amiază, Vătaful cu ai 
săi, cu Mutul, se duceau la pădure. Aici, în loc ferit de 
ochii lumii, în decorul magnific al primăverii, în cîntecul 
păsărilor şi foşnetul frunzelor, şe făcea Legămîntul. Totul 
respira mister şi farmec păgîn, evocînd momente dintr-un 
rit străvechi pierdut în ceaţa mileniilor. După legămînt, 
echipa intra în sat, se trăgea la o casă, unde căluşarii 
trăiau şi dormeau împreună, separaţi de restul lumii 
printr-un legămînt care le cerea să fie curaţi şi uniţi cit 
timp ţinea Căluşul. A doua zi, în Duminica Rusaliilor, 
căluşarii plecau în sat. în frunte, mergea Vătaful, Ungă 
el. Mutul, iar în urma lor, căluşarii cu Steagul între ei. 
Satul ieşea să-i vadă. La omul la care se opreau, era o 
mare de lume. Era primul joc. Căluşarii arătau tot ce 
ştiu şi ce pot. Mutul îşi împlinea rolul său burlesco-gro- 
tesc. Şi, aşa, trecea Duminica Rusaliilor. Turneul se relua 
a doua şi a treia zi. Adeseori se duceau în satele unde 

nu se făcea Căluşul. Cei din Vlaşca îşi făcuseră obiceiul 
să vină în Ilfov şi chiar la Bucureşti. 

Nu se putea concepe Rusalii fără Căluş. Ar fi fost o 
dramă sufletească pentru tot satul. Ar fi fost o lipsă pe 
care toţi o simţeau şi o sufereau fizic. Căluşul era aşteptat 
şi dorit de toţi. El făcea parte integrantă din viaţa folclo¬ 
rică, afectivă şi etnografică a satului. în duminica urmă¬ 
toare era ultima zi a Căluşului. După-amiază, căluşarii 
făceau un joc în centru, apoi se desfăşura Războiul cu 
toate ale sale în timpul căruia Mutul se întrecea pe sine 
spre hazul satului, care ieşea cu mic cu mare să vadă 
Războiul. Femeile rîdeau cu mare poftă de gesturile cam 
libere ale Mutului, iar oamenii comentau, comparau şi se 
gîndeau la anii tinereţii cînd erau şi ei în Căluş. 

Cînd se lăsa amurgul, căluşarii se duceau din nou 
la pădure. Aici se spărgea Căluşul, se împlinea ceremo¬ 
nialul acestui act după care căluşarii reveneau în sat, 
o dată cu îngînarea nopţii, legîndu-se să facă şi la anu 
Căluşul. 








PREZENTARE 


între spectacolele populare de primăvară, legate de 
t cea mai mare sărbătoare a acestui anotimp. Duminica 
I Rusaliilor, cel mai de seamă şi cu cel mai răsunător ecou, 
' sfiit Căluşarii. Foarte cunoscuţi, cu adevărat populari, 
mîndrie a multor regiuni, învăluiţi într-un nimb de mister 
şi fantastic, prin originea lor milenară, Căluşarii au im¬ 
presionat pe toţi cei care i-au văzut şi-i văd, prin gran¬ 
doarea şî spectaculozitatea desfăşurării lor. 

Căluşarii au o amprentă profund etnică între mani¬ 
festările populare cu caracter de spectacol, fiind totodată 
cea mai veche. Dacă acceptăm descendenţa lor de la ro¬ 
mani se poate spune că ei s-au născut o dată cu acest 
popor, însoţindu-l şi petrecmdu-l cu alaiul lor ciudat, 
de-a lungul secolelor. 

Repertoriul spectacolelor populare este foarte variat, 
dar nici unul dintre ele nu traduce fidel firea, caracterul, 
structura şi tot interiorul sufletesc şi de viziune al româ¬ 
nului cum o fac Căluşarii. Privitorul care asistă la jocul 
căluşarilor, oricit ar fi de neavizat, simte, prin instinct, 
că înaintea sa se desfăşoară un joc specific românesc. Un 
spectacol pe care nu-l va putea întîlni nicicînd pe glob. 

Căluşarii au un specific care îi diferenţiază de orice 
altă manifestare similară. Nu suferă nici comparaţie şi 
nici asemănare. Din amănunte ca şi din totalitatea spec¬ 
tacolului ca atare, se desprinde, clar şi cu toată tăria, 
\ unicitatea şi singularitatea Căluşarilor. 

STEGARUL 


In formaţia căluşarilor este şi Stegarul. El nu joacă. 
In anumite situaţii cînd un căluşar a obosit prea tare sau 
are o indispoziţie îi ia looul Stegarul, dar numai dacă 
este un bun jucător. Stegarul este îmbrăcat în haine 
obişnuite. El trebuie să aibă o grijă deosebită de Steag. 
Nu-1 scapă o clipă din mină, nu-1 lasă să cadă şi nici nu-1 
apleacă. Dacă se întîmplă una din .acestea cu Steagul va 
fi rău de căluşari. Li se pot întîmplă mari nenorociri. 
Stegarul stă cu Steagul în mijlocul Căluşului în timp ce 
joacă. în unele părţi, în trecut, Steagul era înfipt în pă- 
mînt; de asemeni, era înfipt în pământ, absolut drept, 
seara cînd căluşarii luau masa şi apoi se culcau. Steagul 
rămînea toată noaptea în curte. 


STEAGUL 

Nu se poate concepe Căluş fără Steag. El este simbolul 
Căluşului. Fără Steag nu se poate face Jurămîntul, iar 
fără Jurământ nu se închipuie Căluşul. Steagul şi Legă¬ 
mântul sînt cele două elemente de bază din viaţa Călu¬ 
şului. Este ciudat că mărturiile din secolii trecuţi nu 
vorbesc de Steag, Sulzer tace deşi el este atît de locvace 
cu alte amănunte. Să nu fi existat Steagul ? Să fie o 
creaţie recentă ? 

Ceremonialul „legării" Steagului este impresionant. 
Actul este învăluit intr-un nimb de mister şi grav ce ţine 
de rit ca şi Legămîntul. Steagul nu este numai un simplu 
semn al Căluşarilor, un steag oarecare, ci el este chiar 

Căluşul în ceea co are rit şi valori ale trecutului înde¬ 
părtat. 

Prin Steag se înţelege beldia lungă care este împodo¬ 
bită la un oapăt cu diferite obiecte. Excepţie de la acest 
concept fac căluşarii din Bogdana de Teleorman care 
înţeleg prin Steag numai ceea ce se leagă de beldie. Cu 
această ocazie atragem atenţia asupra unor fapte ale căror 
valori nu trebuie neglijate : este vorba de diferitele nu¬ 
miri ce se dau „facerii" Steagului şi simultan constituirii 
Căluşului. în general, se spune : „a lega", dar se întâlnesc 
şi expresiile de „a ridica prăjina" sau „ a ridica Steagul" 
şi „alegerea" Steagului aşa precum se foloseşte cuvîntul 
de „a lega" şi pentru momentul solemn al constituirii 
Căluşului şi depunerii Legământului. Trebuie să subliniem 
că este o legătură foarte strînsă, indisolubilă, alcătuind 
un tot organic, conceput ca un singur act, între „legarea" 
Steagului şi momentul alcătuirii Căluşului. Din toate 
mărturiile se .pare că este un singur act. Legarea Stea¬ 
gului este totodată şi legarea căluşarilor între ei. Jură¬ 
mântul pecetluieşte actul făcut. De altfel acest fapt se 
evidenţiază cu toată tăria la „dezlegarea" sau „frângerea" 
Steagului. „Fr înger ea" Steagului însemnează dezlegarea de 
Legămînt şi oa atare desfacerea de orice legătură. O dată 
cu dispariţia Steagului, s-a dizolvat şi Căluşul. Căluşarii 
revin la starea obişnuită. 

în Muscel, Steagul este o beldie de patru metri în 
vîrful căreia se leagă o gevrea şi usturoi verde. Se pun 
cîte trei fire de usturoi de fiecare căluşar. Steagul îl face 
Vătaful şi-l dă în primire Stegarului care trebuie să-l 
păzească cu străşnicie. Dacă se fura un fir de usturoi din 
Steag, vor înnebunii căluşarii. 

în Vlaşca, Steagul este aidoma ou cel amintit. Pe lîngă 
usturoi se legau fire de grâu şi pelin. în aceste părţi se 
spune „leagă Steagul" pentru actul facerii Steagului. 

în Teleorman, Steagul şi legatul sau nu diferă de cel 
din Vlaşca. Se laagă, fie un tulpan alb, o basma roşie, 
panglici coiloralte, usturoi, pelin, grîiu şi orz. Steagul se 
ţine numai drept. Nu trebuie să-l lase din mină că va fi 
rău de căluşari. în alte sate din Teleorman, Stegarul are 
grijă să nu păşească nimeni între Steag şi căluşari. 

La Frumoasa se zice „dezlegarea" Steagului momen¬ 
tului cînd Vătaful desface batista de pe prăjină, dă fiecă¬ 
ruia cîte un usturoi şi o creangă de pelin. în opoziţie de 
Vlaşoa unde Steagul, la spargerea Căluşului, este tăiat în 
bucăţi şi azvîrlit pe apă, în Frumoasa, beldia goală este 
aruncată în curte, în picioare şi lăsată acolo. 

La Năsturelu şi Zimnioele de Teleorman, Steagul cu 
toate ale sale este aruncat pe apă cînd „sparg Căluşul". 

La Plosca se zice „ridică" Steagul. Ridicarea se face 
în zorii zilei de Rusalii. Se leagă printre altele patruzeci 
şi patru de căpăţîni de usturoi, bune de leac. In ziua cînd 
sparg Căluşul, Vătaful întîi „frînge Steagul" şi-l dă pe 
gîrlă cu tot ce-i pe el. „Frîngcrea" Steagului este semnul 
că sînt dezlegaţi de Jurămrnt. 

La Nanov se zice „legăm Căluşul". Legarea se face 
la cîmjp. în afară de sat. Vătaful „leagă" Steagul. în 
timp ce-1 leagă, toţi tac. Leagă o batistă albă, pelin, ustu¬ 
roi şi grîu. După ce a legat Steagul, dă fiecăruia cîte un 
fir de pelin să-l înghită. Tot Vătaful este acela care 
„desface" Steagul. împarte usturoiul, pelinul, firele de 
grifu. Taie prăjina şi dă fiecăruia o bucăţică. Ştergarul 
sau batista le ia Vătaful. 

La Segarcea din Deal se zice : „sare Căluşul*" pentru 
adtul facerii Steagului şi simultan al constituirii Căluşului. 

La Orbească de Teleorman, îi zice „alegem Steagul". 
Operaţia o face Vătaful. Toţi tac. 

în Crăciunei de Olt, „legarea" Steagului se face cu un 
ceremonial deosebit, evidenţiind şi mai mult caracterul 
de ritual al acestui act şi al Căluşului în general. 

„Legarea" Steagului este primul moment solemn din 
actul constituirii Căluşului. Din această clipă căluşarii 
sînt uniţi printr-o legătură nevăzută olar hotărîtoare oare 
îi transformă într-o castă supusa unor legi 'aspre. Steagul 
este simbolul lor, dar şi edementul care îi grupează şi-i 
patronează. Din clipa aceasta ei s-au rupt de restul 
lumii, devenind o asociaţie sacră, tutelată şi condusă 
de Vătaf. 

înainte de a lega Steagul se face un joc, pe muteşte. 
In timp ce joacă mestecă usturoi. După aceasta, un călu¬ 
şar ţine prăjina şi doi „leagă" Steagul. Trei rămîn la 
Steag, iar ceilalţi joacă cîte trei mişcări. Se schimbă pe 
rînd pînă leagă Steagul. Vătaful îşi face şi el rîndul. Cît 
timp se leagă Steagul, toacă în gură pelin şi usturoi. Cînd 
Steagul este gata, scuipă din gură şi fug care încotro 
vede, cam douăzeci de metri. Fug cu Steagul. După ce 
s-au depărtat se opresc, se întâlnesc, îşi dau mina, zic 
noroc, ca şi cum nu s-ar fi văzut deloc. 

La Perieţi de Olt, „frînge" Steagul. Frîng Steagul în 
atîtea bucăţi câţi sînt, apoi fac o groapă şi le îngroapă pe 
toate. O astupă şi pleacă. 

La Bacea de Olt, „ridică prăjina" pentru facerea Stea¬ 
gului. Vătaful pune pe căluşari în rînd. Trece Steagul 
peste capetele lor. Cînd ajunge în dreptul unui căluşar, 
acesta se şterge pe faţă cu năframa de la Steag. După ce 
i-a petrecut pe toţi, dă Steagul Stegarului. El nu-1 va 
mai lăsa din mînă, îl va ţine drept şi-l va păzi să nu 
cadă, altcumva ar fi rău de eăkişiari. Tot Vătaful este 
acela care „dezleagă" Steagul. Beldia o frînge în nouă 
bucăţi pe care le aruncă în cele patru vînturi. Apoi, 
bate în băţul său. Căluşarii fug şi se ascund în grîu. 

'Vătaful fluieră, ies din griu şi revin de unde au pLecat, 
se aduna cu toţii întrebîndu-se fiecare de unde este. îşi 
dau mina, îşi sfpun noroc, ca şi cum nu s-ar fi văzut. 

In Oltenia, la Boureni, „legarea* ‘ Steagullui este aso¬ 
ciată, în mod singular, pentru toate manifestările de 
Căluş, de participarea urătoarei. Vrăjitoarea le dă o 
cîrpă luată de la o femeie rea oare a murit cu ea pe cap. 
Intr-un colţ al cîrpei se pun cîteva căpăţîni de usturoi 
descîntat. Totul se leagă de prăjina Steagului. în ziua de 
Rusalii se duc din nou la Vrăjitoare. Fac un joc. în 
timpul jocului, vrăjitoarea ia Steagul şi-i ocoleşte cu el 
în mină. Vrea să vadă dacă este bine descîntat. îl plimbă 
deasupra căluşarilor pînă ce se opreşte asupra unuia. îl 
ţine deasupra sa cît timp joacă. Dacă cade ameţit, este 
semn că Steagul este bine descîntat. Vrăjitoarea dă Stea¬ 
gul înapoi şi le urează căluşarilor noroc şi spor. 

In Oltenia era obiceiul ca înainte de a începe jocul 
Stegarul să atingă cu Steagul pe la nas pe fiecare căluşar. 
Ii dă putere. 

Steagul se îngropa adîmc ca să nu calce nimeni pe el. 
Altcum era mare rău pentru aceştia şi căluşar. 

Da Băileşti de Dolj se leagă de Steag aţe roşii ca să-i 
apere de deochi şi de alte rele. 

La Săliştea Crucii de Dolj Steagul se face fără cere¬ 
monial, de altfel, ca şi Jurămîntuî. 


JURAMTNTUL SAU legAmîntul 


Un element, poate cel mai de seamă din Căluş, îl con¬ 
stituie Jurămîntuî sau Legămîntul cum i se mai spune 
în unele părţi. In acest act, plin de o sumă de practici 

rezidă, într-o foarte mare măsură, însăşi esenţa şi simb- 
lul Căluşarilor. 

Jurămiîntul nu se desfăşoară pretutindeni la fel dar, 
oriunde-1 întîlnim, el are ceva ciudat şi misterios în cere¬ 
monialul său, purtîndu-ne către simbolul şi valorile origi¬ 
nare. 

Cea mai veche menţiune despre Jurământ, foarte su¬ 
mară, este din anul 1599 cînd Vătaful Florea i-a bleste¬ 
mat pe căluşari să nu se însoare şi să nu participe la 
cele sfinte pînă ce nu-i va dezlega el de acest jurămînt. 
Regretăm că istoricul maghiar Dooza Daniil a fost atît 
de laconic, totuşi din cele cîteva cuviinţe se desprind 
unele fapte : autoritatea absolută a Vătafului asupra călu¬ 
şarilor, existenţa unui jurămînt aspru în îndatoriri şi, 
ceea ce este mai preţios, opoziţia între căluşari şi biserică. 

Cantemir şi Sulzer nu pomenesc nimic de Jurămînt. 
Abia la Damaschin Bojinca găsim mărturii mai ample 
pentru Căluşarii din Transilvania. Vătaful după ce şi-a 
ales jucătorii şi i-a adunat la el acasă, în ziua de Ispas, 
pleacă cu ei în afară de sat, la nouă hotare. A luat cu 
el şi o sticlă în oare va ipune apă de la nouă izvoare. 
După aceasta se duce la alte hotare care se împreună 
în trei colţuri. Se opreşte la răspîntia lor. Aici, Vătaful 
leagă pe fiecare, pe rînd, peste fluierul piciorului, sub 
genunchi, ou două curele pe oare sînt înşiraţi zurgălăi; 
de asemeni, leagă fiecăruia, peste braţe, mai sus de cot, 
cîte două rînd'Uri de panglici. Acesta este ceremonialul 
Legămîntului. După terminarea lui, jucătorii fac cerc 
în jurul Vătafului. Roagă pe Irodeasa, patroana călu¬ 
şarilor, să le ajute, apoi Vătaful îi stropeşte cu apă 
luată din cele nouă izvoare şi le spune să ridice bîtele 
cu capătul subţire în sus, să le ciocnească de trei ori, 
privind miai întîi spre apus şi apoi spre răsărit. O dată 
împlinite acestea, Vătaful le ordonă să plece fiecare la 

casa sa, dar fără să se uite înapoi. Le aminteşte că de- 
aoum înainte sînt legaţi între ei şi la bine şi la rău şi că 
numai el are puterea să-i dezlege de acest legământ. 
De asemeni, le s*puirue să nu uite dind înicep să joace '-sa 
roage Irodeasa să le ajute şi să ciocnească bâtele spre 
a se încredinţa că toţi care intră în joc sînt căluşari. 

Tot în Transilvania secolului trecut, Jurămîntul ■ se 
desfăşura ou un ceremonial şi mai complicat şi tot atât 
de ciudat. In zorii zilei de Rusalii, căluşarii se adună, pe 
cîmp, la loc ferit, la o movilă ce desparte mai multe 
hotare. Aici, se prind fraţi de cruce după care spun în 
oor Tatăl Nostnu. Voievodul, adică Vătaful, le aminteşte 
păcatul cel mare dacă calcă legile eăluşereşti, apoi supate 
sabia cu care este încins, o întoarce cu tăişul în jos, o 
împreună ou nageaoul Ceauşului, care stă în faţa sa. 
Ia naştere un fel de arc făcut de cele două obiecte. Sub 
acest arc stă primul căluşar care are în mână un chip de 
r cal sculptat. Voievodul prinde de mimă pe întâiul căluşar, 
acesta pe al doilea şi aşa mai departe pînă la ultimul 
care ţine în mînă un ciocan. Mutul stă în spate. Lăutarii 
cântă : ^Jocul soarelui la răsărit" în timp ce căluşarii joacă 
în jurul rnovfLei, inoanjurund-o de trei ori. Ceauşul are o 
traistă în care ţine nouă feluri de buruieni, după cîte 
vzîne sînt. Cu un ciocan rupe din fiecare cîte puţin, şi 
aruncă poşte căluşarii care joacă în jurul movilei. Simul¬ 
tan, Mutul îi atinge, din cînd în cînd, cu biciul ca să nu 
se apropie de ei duhurile necurate. După ce au înconjurat 
movila, Voievodul scoate din nou sabia, o împreună cu 
nageacul Ceauşului şi—i pune pe căluşari să treacă pe 
sub ele. De acum înainte sînt feriţi de orice rele. După 
ce au trecut toţi, Voievodul şi Ceauşul se răsucesc pe 
călcâie, împreuna din nou armele şi căluşarii trec pe sub 
ele. Fac aceasta de trei ori. Cu aceasta se sfârşeşte sfinţi¬ 
rea înfrăţirii. Voievodul păşeşte înainte, iar după el, eă- 

iuşarii, perechi, Ceauşul şi la urmă lăutarii care cîntă : 
Marşul sfintelor. In timpul mersului, căluşarii seuitură 
zurgălăii de la picioare. 

In Muntenia şi Oltenia, Jurămîntul sau Legămîntul nu 
poate să fie conceput fără Steag. Steagul face parte inte¬ 
grantă din Jurămîmt, fiind elementul pe oare se face 
Jurămîntul. Steagul este mai mult “decât simbolul Călu¬ 
şarilor, el este Căluşul. 

După ce Vătaful a constituit Căluşul ou Steag şi Mut, 
lasă în seama Stegarului găsirea şi tăierea beldiei pentru 
Steag, pentru că legarea Steagului o face numai Vătaful 
înainte de Jurămînt. Legarea Steagului se îndeplineşte 
după un ceremonial ce nu poate să fie călcat, cu atît 
mai mult cu cît Jurămîntul sau Legămîntul se' face pe 
Steag. 

jr în Muscel de unde avem cîteva date în legătură cu 
Jurămîntul, acesta se făcea într-o formă simplă. Se punea 
Steagul în mijlocul Căluşului, drept oa o luminare. Că¬ 
luşarii pun o mînă pe el şi repetă în cor cele ce le 
spune Vătaful : „în numele lui Dumnezeu sfîntuleţul 
ne legăm jurând credinţă către Steag că vom juca în 
dreptate, fără supărare şi fără murmur." Jurămîntul se 
făcea în Sâmbăta Rusaliilor. Jurămmtul nu obliga pe 
căluşari să ducă o viaţă în comun, aparte de restul lumii, 
supuşi unei discipline severe sub supravegherea Văta¬ 
fului, Trebuie să precizăm că Jurămîntul sau Legămîntul 
nu se desfăşura pretutindeni la fel şi că normele de 
conduită ale căluşarilor nu erau aceleaşi. Din expunerea 
noastră se va vedea că Jurămîntul se reduce, în unele 
spaţii, la o simpă formă banală, iar obligaţiile căluşa¬ 
rilor, pe care le găsim aspre în alte părţi, aici sînt 
inexistente, k 

La Călugăreai de Vlaşca, căluşarii cu Mutul, Stegarul 
şi lăutarii în frunte ou Vătaful, plecau în Sâmbăta Rusa- 

